गुवाहाटी,मार्च  21  : फैगौ दान आव टायलेन्ड आव खुंफुंजानो गोनां एसियान बक्सिं चेम्फियनसिफ आव बाहागो लाहैनो थाखाय भारतनि नेशनेल बक्सिं हान्जाया आसाम हादोरसानि बक्सिं गेलेगिरि शिबा टापा आरो लावलिना बरगहाइन बिथांमोनखौ सायखयो ।खौरां मोन्नाय बादिब्ला बादायज्लायनाया टायलेन्डनि राजथावनि बेंकख आव फैगौ दाननि एबा एप्रिल दाननि  18  अक्ट'निफ्राय जागायनानै  28  अक्ट'सिम खुंफुंगोन ।टापा बिथांआ सिंगांबो मोन  3  एसियान सोपिस ( Asian showpiece ) बादायज्लायनायाव देरहासारनानै मेडेल मोन्नो हादोंमोन ।